గోపాల్ జీ ఠాకూర్

గోపాల్ జీ ఠాకూర్ భారతదేశానికి చెందిన రాజకీయ నాయకుడు. ఆయన దర్భంగా లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
గోపాల్ జీ ఠాకూర్ 1984 నుండి 1990 వరకు దర్భంగా విద్యార్థి రాజకీయాల్లో ఆయన చాలా చురుకుగా ఉన్నాడు. ఆయన 1990లో తన గ్రామమైన పారి పంచాయతీ అధ్యక్షుడయ్యాడు. 1992లో బిజెపి బిరౌల్ యువజన విభాగానికి అధ్యక్షుడయ్యాడు. 1994లో బిజెపి దర్భంగా జిల్లా కిషన్ మోర్చా ప్రధాన కార్యదర్శి అయ్యాడు. ఆయన 1996 నుండి 2003 వరకు రెండు పర్యాయాలు బిజెపి బిరౌల్ అధ్యక్షుడిగా పని చేశాడు. 2003లో ఆయన దర్భంగా బిజెపి జిల్లా అధ్యక్షుడయ్యాడు. 2007 నుండి 2013 వరకు రెండు పర్యాయాలు బిజెపి బీహార్ రాష్ట్ర కార్యనిర్వాహక కమిటీ సభ్యుడిగా పనిచేశాడు. 2010లో దర్భంగాలోని బెనిపూర్ నియోజకవర్గం నుండి ఎమ్మెల్యేగా ఎన్నికయ్యాడు. 2017లో బిజెపి బీహార్ ఉపాధ్యక్షుడయ్యాడు. 

గోపాల్ జీ ఠాకూర్ 2019లో జరిగిన లోక్‌సభ ఎన్నికలలో దర్భంగా లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆర్జేడీ అభ్యర్థి  అబ్దుల్ బారి సిద్ధిఖీపై 2,67,979 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2024 లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆర్జేడీ అభ్యర్థి లలిత్ కుమార్ యాదవ్‌పై 1,78,156 ఓట్ల మెజారిటీతో గెలిచి రెండవసారి లోక్‌సభ సభ్యుడిగా ఎన్నికయ్యాడు.  

మూలాలు  

వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:బీహార్ నుండి ఎన్నికైన లోక్‌సభ సభ్యులు
వర్గం:బీహార్ వ్యక్తులు
వర్గం:బీహార్ రాజకీయ నాయకులు